แบงก์โน้ตส์
วัยรุ่นสีฟ้าอีกไม่นานคงได้เห็นสีฟ้าใสกระจายไปทั่ว กทม.
17 ส.ค. 2554

วัยรุ่นสีฟ้าอีกไม่นานคงได้เห็นสีฟ้าใสกระจายไปทั่ว กทม. 
หลังจากที่แบงก์กรุงไทยรีแบรนด์แล้วก็เริ่มปรับสาขารูปแบบใหม่ และทำให้แบงก์ดูทันสมัยวัยรุ่นขึ้น ด้วยการเปลี่ยนสี เปลี่ยนอาคารสำนักงานใหญ่ให้มีสีสันสะดุดตา 




ล่าสุด หลังจากกรุงไทยเคยทุ่ม 10 ล้าน เพื่อขอขึ้นชื่อกรุงไทยในโรงหนัง 3 มิติแห่งแรก เป็นชื่อกรุงไทยไอแมกซ์ เมื่อเกือบสิบปีที่แล้ว ตอนนี้มาจับมือกับไอแมกซ์อีกแล้ว ขอขึ้นชื่อคู่กับโรงหนัง 3 มิติในเครือเมเจอร์ทั้งหมด เป็นเวลา 3 ปี
งานรีแบรนด์ของแบงก์ท่าจะไปได้สวย งานนี้ต้องให้เครดิต ดร.จุ๋มเยาวลักษณ์ พูลทอง ผู้ช่วยกรรมการผู้จัดการอาวุโส ที่อาสาปรับแบรนด์ให้ทันสมัย เจาะลูกค้ากลุ่มคนรุ่นใหม่ สำเร็จหรือไม่ อีกไม่นานได้รู้กัน